Blandið þurrefnum saman í skál og hrærið í með písk . Hrærið saman eggjum , vanillu , olíu , ab mjólk og mjólk og blandið smám saman við þurrefnin . Deigið á að vera þykkara en venjulegt vöffludeig . Setjið tilbúnar vöfflur á grind svo þær svitni ekki . Raðið vöfflum á diska og toppið með saltkaramellu , rjóma og berjum Saltkaramella aðferð : Bræðið sykur við vægan hita og hrærið stöðugt í . Þegar sykurinn er bráðinn og orðinn vel gylltur , jafnvel svona " amber " litaður bætið þið smjöri út í í nokkrum bitum og hrærið aðeins í , hellið rjóma varlega saman við . Hrærið vel og bætið sjávarsalti út í að síðustu . Þessi skammtur passar fullkomlega í krukkurnar undan Haustjógúrtinni frá Örnu Ég hef alltaf verið mikið fyrir vöfflur og baka þær nokkrum sinnum í mánuði . Oftast baka ég þessar hefðbundnu íslensku en mér þykir mjög gott að breyta aðeins til og baka þá gjarnan belgískar . Þessar þykku , stökkar að utan en mjúkar og flöffí að innan . Algjörlega guðdómlegar í þessari útgáfu með einföldustu og bestu saltkaramellusósu sem hægt er að útbúa og bera fram með þeyttum rjóma og hindberjum . Einnig er gott að bera fram með annars konar berjum , t.d jarðarberjum . Uppskrift og myndir eftir Völlu í samstarfi við Örnu